ΑΠΟΦΑΣΗ ΤΟΥ ΣΥΜΒΟΥΛΙΟΥ της 3ης Μαΐου 1989 σχετικά με την αποδοχή εξ ονόματος της Κοινότητας της σύστασης της 5ης Ιουνίου 1962 του συμβουλίου τελωνειακής συνεργασίας για την τελωνειακή μεταχείριση των καταγραμμένων αποσκευών που μεταφέρονται σιδηροδρομικώς, όπως τροποποιήθηκε στις 21 Ιουνίου 1988 ( 89/339/ΕΟΚ )

ΤΟ ΣΥΜΒΟΥΛΙΟ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,

ιΕχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας :

ότι το συμβούλιο τελωνειακής συνεργασίας ενέκρινε στις 21 Ιουνίου 1988 τις τροποποιήσεις της σύστασης της 5ης Ιουνίου 1962 οι οποίες έχουν σαν στόχο, αφενός, να θεσπιστεί ένα νέο υπόδειγμα του εντύπου της τελωνειακής δήλωσης για τις καταγραμμένες αποσκευές και, αφετέρου, να δοθεί η δυνατότητα στις οικονομικές ή τελωνειακές ενώσεις να αποδεχθούν τη σύσταση

ότι το νέο υπόδειγμα τελωνειακής δήλωσης για τις καταγραμμένες αποσκευές εγκρίθηκε από το συμβούλιο τελωνειακής συνεργασίας μετά από πρόταση της Κοινότητας ότι το υπόδειγμα αυτό αντιστοιχεί στο σχέδιο που υπέβαλε η Κοινότητα και αποβλέπει στο να ενημερωθεί το περιεχόμενο της τελωνειακής δήλωσης για τις καταγραμμένες αποσκευές και να διευκολυνθεί η χρησιμοποίηση του εν λόγω εντύπου από τις χώρες οι οποίες μέχρι στιγμής δεν ήταν σε θέση να το χρησιμοποιήσουν

ότι η εν λόγω τροποποίηση είναι ουσιώδους σημασίας για την Κοινότητα και ότι, κατά συνέπεια, αυτή πρέπει να αποδεχθεί την τροποποιημένη σύσταση της 5ης Ιουνίου 1962,

ΑΠΟΦΑΣΙΖΕΙ :

Άρθρο 1

Η σύσταση της 5ης Ιουνίου 1962 του συμβουλίου τελωνειακής συνεργασίας σχετικά με την τελωνειακή μεταχείριση των καταγραμμένων αποσκευών που μεταφέρονται σιδηροδρομικώς, όπως τροποποιήθηκε στις 21 Ιουνίου 1988, γίνεται αποδεκτή εξ ονόματος της Κοινότητας, με άμεσο αποτέ -

λεσμα .

Το κείμενο της σύστασης επισυνάπτεται στην παρούσα απόφαση .

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να γνωστοποιήσει στον Γενικό Γραμματέα του συμβουλίου τελωνειακής συνεργασίας την αποδοχή εκ μέρους της Κοινότητας της σύστασης που αναφέρεται στο άρθρο 1 .

Βρυξέλλες, 3 Μαΐου 1989 .

Για το Συμβούλιο

Ο Πρόεδρος

P . SOLBES

ΣΥΣΤΑΣΗ ΤΟΥ ΣΥΜΒΟΥΛΙΟΥ ΤΕΛΩΝΕΙΑΚΗΣ ΣΥΝΕΡΓΑΣΙΑΣ της 5ης Ιουνίου 1962 σχετικά με την τελωνειακή μεταχείριση των καταγραμμένων αποσκευών που μεταφέρονται σιδηροδρομικώς ( όπως τροποποιήθηκε στις 21 Ιουνίου 1988 )

ΤΟ ΣΥΜΒΟΥΛΙΟ ΤΕΛΩΝΕΙΑΚΗΣ ΣΥΝΕΡΓΑΣΙΑΣ,

ΕΚΤΙΜΩΝΤΑΣ ότι πρέπει να υποστηρίξει τις προσπάθειες των σιδηροδρόμων να εξασφαλίσουν, υπό τις καλύτερες προϋποθέσεις, τη διεθνή μεταφορά των καταγραμμένων αποσκευών,

ΕΠΙΘΥΜΩΝΤΑΣ να διευκολυνθεί για το λόγο αυτό η ταχεία μεταφορά των αποσκευών αυτών με την απλούστευση των τελωνειακών διατυπώσεων,

ΕΚΤΙΜΩΝΤΑΣ ότι είναι επιθυμητό να μην υποχρεούνται οι ταξιδιώτες, όπου είναι δυνατόν, να παρουσιάζονται αυτοπροσώπως στις τελωνειακές αρχές της χώρας αναχώρησης και προορισμού για τον εκτελωνισμό των καταγραμμένων αποσκευών τους και να τους παρασχεθεί η δυνατότητα να παραλαμβάνουν τις αποσκευές τους αμέσως μετά την άφιξή τους στον προορισμό τους,

ΣΥΝΙΣΤΑ στα μέλη του Συμβουλίου και στις τελωνειακές και οικονομικές ενώσεις να εφαρμόζουν τις ακόλουθες διατάξεις όσον αφορά τις καταγραμμένες αποσκευές :

1 . ^Κατά την καταγραφή των αποσκευών από τις υπηρεσίες των σιδηροδρόμων, οι ταξιδιώτες έχουν τη δυνατότητα, προκειμένου να επιταχυνθεί η διεκπεραίωση των τελωνειακών διατυπώσεων, να συμπληρώνουν τη δήλωση του υποδείγματος που παρατίθεται στο παράρτημα .

2 . ^Το έντυπο της δήλωσης είναι τυπωμένο είτε στην πίσω πλευρά του δελτίου αποστολής που συμπληρώνουν οι υπηρεσίες των σιδηροδρόμων είτε σε ξεχωριστό φύλλο χαρτί το οποίο επικολλάται στο εν λόγω δελτίο είναι τυπωμένη στην επίσημη ή σε μια από τις επίσημες γλώσσες της χώρας αναχώρησης, αλλά ο ταξιδιώτης έχει

τη δυνατότητα να λαμβάνει μετάφραση του δελτίου σε μια άλλη γλώσσα .

3 . ^Η δήλωση διαβιβάζεται από τις υπηρεσίες των σιδηροδρόμων στις τελωνειακές αρχές της χώρας αναχώρησης και προορισμού εάν αυτές το απαιτήσουν .

4 . ^Η γραπτή δήλωση έχει την ίδια αξία και επιφέρει τα ίδια αποτελέσματα με τη δήλωση που συνήθως απαιτείται από τους ταξιδιώτες .

5 . ^Οι τελωνειακές αρχές δεν προβαίνουν, στο μέτρο που το κρίνουν δυνατό, στην επαλήθευση του περιεχομένου των αποσκευών που συνοδεύονται από γραπτή δήλωση .

6 . ^ιΟταν οι τελωνειακές αρχές δεν επαληθεύουν το περιεχόμενο των αποσκευών, οι αποσκευές αυτές περιέρχονται αμέσως στη διάθεση των υπηρεσιών των σιδηροδρόμων, προκειμένου να μεταφερθούν στον προορισμό τους .

7 . ^Οι τελωνειακές αρχές είναι ελεύθερες να θεσπίζουν οποιοδήποτε μέτρο ελέγχου κρίνουν απαραίτητο για την πρόληψη των καταχρήσεων .

ΑΝΕΞΑΡΤΗΤΑ από τις διατάξεις της παραγράφου 1, το υπόδειγμα της δήλωσης μπορεί, αν δικαιολογείται από τις περιστάσεις, να προσαρμόζεται μετά από συμφωνία μεταξύ των τελωνειακών διοικήσεων .

ΤΟ ΣΥΜΒΟΥΛΙΟ ζητάει από τα μέλη και από τις τελωνειακές ή οικονομικές ενώσεις που θα αποδεχθούν την παρούσα σύσταση να το γνωστοποιήσουν στον Γενικό Γραμματέα του Συμβουλίου και να αναφέρουν την ημερομηνία και τις λεπτομέρειες θέσης της σε εφαρμογή . Ο Γενικός Γραμματέας θα ενημερώσει στη συνέχεια τις τελωνειακές διοικήσεις των μελών και τις οικονομικές ή τελωνειακές ενώσεις καθώς και τη Διεθνή ιΕνωση Σιδηροδρόμων .

Παράρτημα

ΤΕΛΩΝΕΙΑΚΗ ΔΗΛΩΣΗ ΓΙΑ ΚΑΤΑΓΡΑΜΜΕΝΕΣ ΑΠΟΣΚΕΥΕΣ 1 . ^ΔΗΛΩΝΩ

α ) ^ότι οι αποσκευές που αναφέρονται στη συνέχεια περιέχουν μόνον είδη προσωπικής χρήσης που χρησιμοποιούνται συνήθως στα ταξίδια, όπως ενδύματα, λευκά είδη, αντικείμενα τουαλέτας, βιβλία και αθλητικός εξοπλισμός, και ότι τα αντικείμενα αυτά δεν εισάγονται για εμπορικούς σκοπούς

β ) ^ότι οι αποσκευές αυτές δεν περιέχουν :

- είδη διατροφής, καπνό, οινοπνευματώδη ποτά, ανεθόλη, πυροβόλα όπλα, αγχέμαχα όπλα, πυρομαχικά, εκρηκτικές ύλες, ναρκωτικά, ζωντανά ζώα, φυτά, συσκευές εκπομπής ή συσκευές εκπομπής - λήψης, συνάλλαγμα, είδη που προστατεύονται και προϊόντα που λαμβάνονται από είδη που προστατεύονται με τη σύμβαση της Ουάσιγκτον της 3ης Μαρτίου 1973 σχετικά με το διεθνές εμπόριο ειδών άγριας πανίδας και χλωρίδας που απειλούνται με εξαφάνιση είδη που απαγορεύονται από τη νομοθεσία της χώρας προορισμού με σκοπό την προάσπιση της δημοσίας αιδούς ή των χρηστών ηθών,

- εμπορεύματα που προορίζονται για διανομή δωρεάν ή επί πληρωμή ή που προορίζονται για επαγγελματική δραστηριότητα ή χρησιμεύουν στο εμπόριο,

- αντικείμενα που έχουν αγοραστεί ή ληφθεί εκτός του τελωνειακού εδάφους της χώρας μου και δεν έχουν ακόμα δηλωθεί στην τελωνειακή αρχή της χώρας όπου έχω τη συνήθη κατοικία μου ( ο περιορισμός αυτός ισχύει αποκλειστικά σε περίπτωση επιστροφής στη χώρα της συνήθους κατοικίας ).

2 . ^ΕΞΟΥΣΙΟΔΟΤΩ τις υπηρεσίες των σιδηροδρόμων να πραγματοποιήσουν όλες τις τελωνειακές διατυπώσεις .

3 . ^ΑΝΑΓΝΩΡΙΖΩ ότι υπόκειμαι σε δίωξη, και ιδίως στην κατάσχεση των ειδών αυτών σε περίπτωση ανακριβούς δήλωσης .

Χώρα προορισμού : .

Τόπος προορισμού : .

Αριθμος^αποσκευων Αριθμος^προσωπων^συνοδευουν^τον^ταξιδιωτη

Αριθμός αποσκευών

Αριθμός προσώπων που συνοδεύουν τον

ταξιδιώτη

ΜΕ ΚΕΦΑΛΑΙΑ

ΕΠΩΝΥΜΟ :

ΟΝΟΜΑ :

.

Συνηθης^κατοικια : ^

Συνήθης κατοικία :

Οδός : .

Αριθ . .

Περιοχή : .

Χώρα : .

Χώρα : .

Σφραγίδα με ημερομηνία

του σταθμού αναχώρησης :

Υπογραφή του

ταξιδιώτη :

.

Δελτίο αποστολής αριθ .